Suresh 88 Views
రెజ్లర్‌ నర్సింగ్‌ కేసు సిబిఐకి అప్పగింత
న్యూఢిల్లీ: రెజ్లర్‌ నర్సింగ్‌ యాదవ్‌పై డోపింగ్‌ కుట్ర కేసును ప్రధాన మంత్రి కార్యాలయం సిబిఐ(కేంద్ర దర్యాప్తు సంస్థ)కు అప్పగించిందని భారత రెజ్లింగ్‌ సమాఖ్య పేర్కొంది.సమాఖ్య అధ్యక్షుడు బ్రిజ్‌భూషన్‌ శరణ్‌సింగ్‌ ప్రధాని మోడీని కలిసి సిబిఐ విచారణ చేయించాలని విజ్ఞప్తి చేశారు.నర్సింగ్‌ కేసులో తదుపరి విచారణను పిఎంఓ సిబిఐకి అప్పగించిందని శరణ్‌సింగ్‌ వెల్లడించాడు.కాగా రెజ్లర్‌ నర్సింగ్‌ యాదవ్‌ 74 కెజిల విభాగంలో ఒలింపిక్స్‌కు అర్హత సాధించిన నాటి నుంచి అతని వ్యవ హారం అనూహ్య మలుపులు తిరిగింది. రెండు సార్లు ఒలింపిక్‌ విజేత సుశీల్‌కమార్‌, నర్సింగ్‌ యాదవ్‌ బదులు తననే రియోకు పంపాలని అందుకు ట్రయల్స్‌ నిర్వహించేందుకు ఆదేశిం చాలని కోర్టును ఆశ్రయించాడు. కోర్టులో నర్సింగ్‌కు అను కూలంగా తీర్పు వచ్చింది.ఆ తరువాత నాడా నిర్వహించిన పరీక్షల్లోను మె థన్‌ డైనోస్‌ అనే ఉత్ప్రేరకం అధిక మోతాదులో తీసుకున్నాడని తేలడంత అతడి భవిష్యత్‌పై నీలినీడలు కమ్ముకున్నాయి. కాగా రెజ్లింగ్‌ సమా ఖ్య కుట్ర కోణం ఉందని పేర్కొనడంతో నాడా క్రమ శిక్షణ సంఘం రియోక వెళ్లవచ్చని పేర్కొంది. అయితే వాడా దీనిని సవాల్‌ చూస్తూ క్రీడల ఆర్బిట్రేషన్‌ కోర్టును సంప్రదించింది. మరికొన్న గంటల్లో నర్సింగ్‌ పోటీలో పాల్గొ నాల్సి ఉండగా కోర్టు నాలుగేళ్లు నిషేదం విధిస్తూ తీర్పు వెలువరించింది. దీంతో ఈ కేసును సిబిఐతో విచారణ చేయించాలని రెజ్లింగ్‌ సమాఖ్య ప్రధాని మోడీని కోరింది.